Luettelo televisiosarjan Kotiin takaisin jaksoista
Jaksot > Viides tuotantokausi (2017)

Viidennen kauden tapahtumat alkavat vuodesta 1958 eli neljän vuoden päästä edellisestä kaudesta. Georgella ja Sarahilla on erimielisyyksiä poikansa Davidin kasvatuksen suhteen. Blighit ymmärtävät, että Sir Richard on saanut otteen Ash Parkista. Mielisairaalaan passitettu Regina yllättää Blighit tarjoamalla Georgelle avioeroa ja apua taistelussa Sir Richardin juonitteluja vastaan, mikä saa heidät pohtimaan, voiko Reginaan luottaa vai onko kyseessä jälleen uusi juoni. Sairaalaan potilaaksi tullut aboriginaali Frank nostaa rotuennakkoluulot esiin. Anna suunnittelee menestyneelle esikoisromaanilleen jatkoa. Henryn harmistukseksi James on muuttanut Olivian ja poikansa kanssa väliaikaisesti Lontooseen.
| Jakso | Nimi | Ensiesitys Australiassa | Ensiesitys Suomessa | Katsojia (Australia; milj> ) | Katsojia (Suomi) |
| --- | --- | --- | --- | --- | --- |

| 5x01 (46) | Itsensä pahin vihollinen / Own Worst Enemy |  8. lokakuuta 2017 |  5. tammikuuta 2018 | 0,16 | 747 000 |
Invernessissä vietetään sotavetaraanien muistopäivää 1958. Tilaisuuteen saapuu öykkäröimään paikallinen nuori Larry Grey, jonka kanssa Sarahin juutalaisen tuttavaperheen Goldien tytär Leiah aikoo karata. Sarah ja sairaalan ylilääkäriksi ylennetty Henry ottavat yhteen rotuennakkoluulojen takia, kun Henry epää hoidon sairaalaan saapuneelta aboriginaali Frank Gibbsiltä. Henry ikävöi Jamesia, joka on matkustanut Olivian kanssa Lontooseen, jossa he aikovat myöhemmin erota. Mielisairaalaan joutunut Regina on estänyt Sarahia ja Georgia virallistamasta suhdettaan, mutta nyt Regina tarjoaakin avioeroa. Anna pähkäilee betsellerilleen seuraajaa.

| 5x02 (47) | Seurauksia / Fallout |  15. lokakuuta 2017 |  8. tammikuuta 2018 | 0,11 | 726 000 |
George ja Sarah kiistelevät poikansa Davidin uskonnosta, sillä Blighit ovat anglikaaneja, mutta Sarah haluaisi kasvattaa lapsen juutalaisena. Kapinoivan juutalaistytön Leiahin huoltaja, setä Isaac muuttaa Israeliin ja antaa Leiahin jäädä Invernessiin Sarahin huollettavaksi. Carolin tylsistyy Invernessissä ja hän yrittää auttaa aboriginaali Frankia, joka on osoittautunut taitavaksi taidemaalariksi. Elizabeth on huolissaan Douglasin terveydestä

| 5x03 (48) | Hohdokas elämä / All That Glitters |  22. lokakuuta 2017 |  9. tammikuuta 2018 | 0,09 | 670 000 |
Georgen suostuttua avioeroon Regina on vapautettu mielisairaalasta. Sir Richard avustaa Reginaa innokkaasti. Carolyn on harmissaan, kun Frank ei anna hänen laittaa maalaustöitä näytteille ja ostettavaksi. Blighien perhetuttu Prudence palaa Ash Parkiin saatuaan ajokortin. Anna esittelee muille Bligheille kustantajansa Edin, jonka kanssa hänellä on suhde, ja että aikoo julkaista pian toisen romaaninsa Kaikki mikä kimaltaa.

| 5x04 (49) | Kuilun partaalla / The Edge of Reason |  29. lokakuuta 2017 |  10. tammikuuta 2018 | 0,09 | 656 000 |
Sairaudesta toipunut Regina on palannut Invernessiin sovittamaan tekojaan, mutta George ja Sarah vaativat häntä lähtemään seudulta. Regina paljastaa Sir Richardin teot Georgelle, joka jää pohtimaan, voiko häneen sittenkin luottaa. Ed kosii Annaa, mutta Anna ei ole vieläkään päässyt yli erostaan Ginosta. Douglas ja Jack menevät tapaamaan Frankia, jolta saisi ehkä ideoita, millä tavalla sotavetraanikeskus voisi auttaa aboriginaalisotilaita.

| 5x05 (50) | Vaikeita aikoja / Do Not Go Gently |  5. marraskuuta 2017 |  11. tammikuuta 2018 | 0,09 | 672 000 |
Douglas on joutunut sairaalaan syövän levittyä ja murtunut Elizabeth pohtii, voiko Douglasille kertoa, että hän on parantumattomasti sairas. Sairaalassa myös Jack ja Henry kiistelevät asiasta. Frank menettää kotinsa ja maalauksensa, kun hänen asuntonsa poltetaan. Elizabeth antaa kielteistä palautetta Annan romaanista, jolloin Anna päättää tehdä käsikirjoitukseen muutoksia, mutta kustantajana Ed on eri mieltä. George ja Sarah matkustavat Canberraan ja päättävät esiintyä yhdessä julkisesti.

| 5x06 (51) | Paholainen / Demons of the Dark |  12. marraskuuta 2017 |  12. tammikuuta 2018 | 0,11 | 645 000 |
Sarah on tavannut Canberrassa naisen, jonka hän uskoo olleen vartijana Ravensbruckissa, ja aikoo tehdä tilit selväksi. Parantumattomasti sairas Douglas pohtii eutanasiaa, johon Henry suhtautuu Jackia sallivammin. Anna pyytää Sir Richardilta apua liittyen uuteen kirjaansa ja saa Reginalta hyödyllisen neuvon ennen tapaamista. Blighit ymmärtävät, että Regina ansaitsee ehkä sittenkin heidän luottamuksensa. Frankia autetaan talon uudelleenrakentamisessa.

| 5x07 (52) | Luopumisen tuska / The Anatomy of His Passing |  19. marraskuuta 2017 |  15. tammikuuta 2018 | 0,10 | 728 000 |
Kuukautta myöhemmin Douglas menehtyy Ash Parkissa, Elizabethin avustamana. Henry aikoo tutkia kuolemantapausta. Olivia palaa poikansa kanssa Invernessiin ilman Jamesia, joka on, perheen ja Henryn harmistukseksi, jäänyt rakastajansa Williamin kanssa Rivieralle. George tajuaa, että Sir Richard on saanut otteen Ash Parkista. Roy saa tietää, että Dawn on raskaana.

| 5x08 (53) | Uhkakuvia / Cloud Break |  26. marraskuuta 2017 |  16. tammikuuta 2018 | 0,10 | 763 000 |
Muistoja pakoon Sydneyhyn muuttanut Elizabeth jatkaa työskentelyä Douglasin sotaveteraanien tukikeskuksessa ja yllättyy saadessaan tietää, että Douglas oli tehnyt testamentin kuolleeksi luullun poikansa Matthewin hyväksi. Carolynin tekemä kakku on hitti naisyhdistyksessä. Olivia ja Anna viettävät tyttöjen iltaa Sydneyssa. Sir Richard uskoo Reginan olevan puolellaan ja hautoo kostoa Bligheille. Sarah ja George ymmärtävät, että he tarvitsevat Reginan apua päihittääkseen Sir Richardin.

| 5x09 (54) | Tulevat päivämme / All That Lies Ahead |  3. joulukuuta 2017 |  17. tammikuuta 2018 | 0,11 | 701 000 |
Jack on joutunut Sir Richardin vainon kohteeksi ja häntä pyydetään asettumaan ehdokkaaksi vaaleissa osana Blighien suunnitelmaa Sir Richardin harhauttamiseksi. Sarah pyytää Reginaa allekirjoittamaan lopulliset avioeropaperit. Uutinen Dawnin raskaudesta leviää. Elizabeth kutsuu Matthew’n illalliselle Ash Parkiin, ja Matthew lähentyy Olivian kanssa. Jack kertoo Carolynille lääkeriippuvuudestaan.

| 5x10 (55) | Loppu häämöttää / Death Comes as an End |  10. joulukuuta 2017 |  18. tammikuuta 2018 | 0,12 | 734 000 |
Jack, joka on päättänyt ryhtyä vaaleissa ehdolle Georgea vastaan Sir Richardin kukistamiseksi, aloittaa vaalikampanjansa. Sir Richard ei kuitenkaan luovuta, vaan uhkailee Henrya, joka lumekihlautuu Annan kanssa. Sir Richardin epäilykset salaliitosta heräävät. Elizabeth avaa edesmenneen miehensä Douglasin toiveesta hyväntekeväisyyssäätiön aboriginaaliveteraanien hyväksi.

| 5x11 (56) | Syvyyksissä / Lie Deep |  17. joulukuuta 2017 |  19. tammikuuta 2018 | 0,10 | 733 000 |
Jack kärsii Sir Richardin julkisesta nöyryytyksestä. Henry ja Sarah tekevät joesta kuolleena löytyneelle Reginalle ruumiinavauksen, jossa käy ilmi, että hän oli kuollut jo ennen veteen joutumista. Kun hoitaja Valda, jonka Sir Richard oli palkannut urkkimaan, paljastaa tietonsa, ainekset Sir Richardin pidättämiseen ovat kasassa. Anna ja Henry lähentyvät. Matthew kosii Oliviaa.

| 5x12 (57) | Loppunäytös / In Memoriam |  24. joulukuuta 2017 |  22. tammikuuta 2018 | 0,07 | 816 000 |
Blighien täytyy päättää, pitävätkö Sir Richardin lopullisesti poissa elämästään vai paljastavatko totuuden Reginan kuolemasta. Matthew ja Olivia aikovat muuttaa ulkomaille. Henry ja Anna suunnittelevat tulevaisuutta, mutta Olivian mielestä asetelma muistuttaa liikaa hänen ja Jamesin taannoista kompromissisuhdetta, jossa lopulta kaikkia sattui. Henry tekee päätöksen saadessaan tietää, että Anna ei voi saada lapsia. Elizabeth tasaa tilit Sir Richardin kanssa. Frank päättää muuttaa Sydneyyn aboriginaalien järjestön perässä. Georgella on ollut tapaamisia rabbin kanssa ja harkitsee juutalaisuutta. George, Sarah ja David matkustavat Eurooppaan, jossa George tekee sovinnon poikansa Jamesin kanssa. He jatkavat matkaa Israeliin.